หุ้นเช้าปิดบวก4.01จุดรอลุ้นQE3
หุ้นเช้าวันที่ 28 สค. ปิดที่ระดับ  1,237.74 จุดเพิ่มขึ้น 4.01 จุด มูลค่าการซื้อขาย 12,364 ล้าน
28 ส.ค. 2555

หุ้นเช้าวันที่ 28 สค. ปิดที่ระดับ  1,237.74 จุดเพิ่มขึ้น 4.01 จุด มูลค่าการซื้อขาย 12,364 ล้าน




ดัชนีหุ้นไทยปิดทำการในช่วงครึ่งวันทำการเช้าของวันที่ 28 สค.ที่ระดับ  1,237.74 จุดเพิ่มขึ้น 4.01 จุด มูลค่าการซื้อขาย 12,364 ล้านบาท โดยหุ้นที่มีมูลค่าการซื้อขาย 5อันดับแรกคือ INTUCHปิด 67 บาทลดลง 0.50 บาทมูลค่าการซื้อขาย 745.66 ล้านบาท ADVANCปิด 216 บาทเพิ่มขึ้น 2 บาทมูลค่าซื้อขาย 588.84 ล้านบาท BTSปิด 5.55 บาทเพิ่มขึ้น 548.45 ล้านบาท PTTGCปิด 64.50 บาทเพิ่มขึ้น 0.25 บาท มูลค่าการซื้อขาย 517.74 ล้านบาท และKTB ปิด16.90 บาทลดลง 1 บาทมูลค่าซื้อขาย 433.67 ล้านบาท    
นักวิเคราะห์จากบล.ฟินันเซียไซรัส กล่าวว่า ดัชนีหุ้นไทยในช่วงเช้ายังคงแกว่างตัวในกรอบแคบๆเพราะตลาดยังคงรอปัจจัยใหม่ๆเข้ามากระตุ้นตลาดโดยเฉพาะการรอฟังถ้อยแถลงของธราคารกลางสหรัฐ(เฟด)ในวันที่31 สค.นี้ ซึ่งนักลงทุนให้ความสนใจว่าจะมีการประกาศมาตรการกระตุ้นเศรษฐกิจเชิงปริมาณ(QE) หรือไม่เหมือนการประชุมเมื่อครั้งการออกQE 2 
อย่างไรก็ตามฝ่ายวิจัยประเมินว่าดัชนีมีโอกาสขึ้นไปแตะแนวต้านที่ 1,250 จุด ซึ่งนักลงทุนที่มีหุ้นอยู่แล้วให้รอจังหวะขาย ส่วนที่ยังไม่มีไม่แนะนำให้เข้าไล่ซื้อรอจังหวะหุ้นลงมาแล้วค่อยเข้ารับแนวรับ 1,220 จุด
ด้านบทวิเคราะห์บล.เกียรตินาคิน ระบุว่า ฝ่ายวิจัยมองว่า  ดัชนีหุ้นมีโอกาสถอยตัวลงในระยะสั้น เพราะคาดว่าจะผิดหวังในกรณีที่ประธานเฟดอาจไม่ส่งสัญญาณการนำมาตรการ QE3 ในใช้หลังการประชุม Jackson Hole Meeting วันศุกร์นี้มีสูงขึ้น หลังจากที่ล่าสุดผลสำรวจจาก Bloomberg Survey ระบุชัดเจนว่านักเศรษฐศาสตร์ในสหรัฐส่วนใหญ่เชื่อว่าเฟดจะไม่ส่งสัญญาณเกี่ยวกับมาตรการ QE3  หลังจากที่เศรษฐกิจสหรัฐมีแนวโน้มฟื้นตัวขึ้นแล้ว สะท้อนออกมาจากการที่ตัวเลขการจ้างงานสหรัฐเดือน ก.ค.55 เพิ่มขึ้น 1.63 แสนตำแหน่ง สูงกว่าค่าเฉลี่ยในช่วง เม.ย.-มิ.ย.55 ที่ 7.3 หมื่นตำแหน่งมากกว่า 2 เท่า 
ดังนั้นฝ่ายวิจัยยังคงมองว่าตราบใดที่ SET ยังคงไม่สามารถทะลุบริเวณ 1,248   จุดขึ้นไปได้ ด้วยมูลค่าการซื้อขาย/วันมากกว่า 3.74 หมื่นล้านบาทติดต่อกัน 3 วัน SET ยังคงมีโอกาสถอยตัวลงก่อนในระยะสั้น   ดังนั้นการลงทุนระยะสั้นกรณี SET ยังทะลุบริเวณ 1,248  จุดไปไม่ได้น่า “ขายทำรอบ” แต่สำหรับการลงทุนระยะกลาง-ยาว “ไม่จำเป็นต้องขาย” ก็ได้ แต่ไปรอซื้อเพิ่มบริเวณ 1,210-1190 จุด